kardosdrur/scandi-wiki huggingface dataset:
Bent Nielsen (forsvarsadvokat)

Bent Nielsen (født 25. december 1927 i Århus, død 3. januar 2003) var en fremtrædende dansk forsvarsadvokat, forfatter og offentlig debattør.

Bent Nielsen blev født i Århus som søn af installatør Niels Peter Nielsen.
Han fik Studentereksamen fra Marselisborg Gymnasium og modtog cand.jur.-graden fra Aarhus Universitet i 1955.
Han fik advokatbestalling i 1958 og møderet for Landsretten i 1962 og Højesteret i 1967.

Bent Nielsen virkede som forsvarsadvokat for en række drabsmænd.
Blandt andre fik han den firdobbelt politimorder Palle Sørensen løsladt fra hans livstidsafsoning.
Han var en af forsvarsadvokaterne i den såkaldte Bispehave-sag i 2000.
I 2001 fik Bent Nielsen en politibetjent frikendt i en sag om pligtforsømmelse ved efterforskningen af en voldssag fra Trige.
Han søgede for frifindelse af superligaspilleren Nocko Jockovic ved Vestre Landsret i en voldssag.

I 1980'erne udgav Bent Nielsen debatbøgerne Regningen er Betalt (1984) og Bette Mand i Knibe (1985). I 2002 blev det til bogen Det er li'godt træls: En forsvarsadvokat dilemma, der beskrev en række af hans sager samt gav generelle betragtninger om retfærdighed, for eksempel om begrebet "fast retspraksis".
I bogen argumenterede han for et langt højere beløb i erstatning til ofre der er mærket på livstid.
Han foreslog at man i ømfindtlige sager, såsom incestsager, kun afsiger enstemmige domme og kun notere dommerenes uenighed i en hemmelig lukket protokol.

Bent Nielsen deltog i Danmark Radios tv-program Dilemma i 1998, debatprogrammet Emma i 1989 og Den Offentlige Mening (1990–1994).
Han medvirkede også i et debatprogram på TV 2: programmet Under Masken fra 1997.
Derudover havde han en rolle som forsvarsadvokat i Nils Malmros' spillefilm At kende sandheden.

Han døde 75 år gammel i 2003 efter længere tids sygdom.
Kort før sin død fik han færdiggjort en erindringsbog med arbejdstitlen Det var så det.

Henvisninger 
 

Advokater fra Danmark
Faglitterære forfattere fra Danmark
Personer fra Aarhus
Selvbiografer fra Danmark
Dansksprogede forfattere fra Danmark
Auto Bild

Auto Bild er et tysk tidsskrift om biler, som siden 24. februar 1986 er udkommet hver fredag og udgives af Axel Springer AG i Hamburg.

Auto Bild findes både i den originale tyske udgave og flere licenserede udgaver i 36 forskellige lande, af hvilke der sælges mere end 7 millioner eksemplarer om måneden. Udenlandske udgaver inkluderer bl.a. det franske Auto Plus og det engelske Auto Express.

Chefredaktører 
 Peter J. Glodschey (1986-94)
 Peter Felske (1994-06)
 Bernd Wieland (3. april 2006-)

Prisudvikling 
Auto Bild kom på markedet i 1986 med en pris på 30 Pfennig. Senere steg prisen til 1,00 DM, og i 1999 til 1,90 DM. Fra 1. marts 2013 koster bladet 1,70 €, og siden november 2014 1,80 €.

Produktfamilie 
Auto Bild har i løbet af sin levetid udviklet en mærkefamilie:

Auto Bild Allrad 
Dette magasin er Europas største tidsskrift om firehjulstrækkere, som retter sig mod offroadfans. Det udkom første gang i 2002 under titlen Auto Bild alles allrad. Chefredaktøren hedder Bernhard Weinbacher.

Auto Bild Klassik 
Tidsskriftet udkom første gang i 2007 og indeholder stof om klassikere, young- og oldtimers. Det udkommer en gang om måneden.

Auto Bild Motorsport 
Auto Bild Motorsport udspringer af månedsmagasinet Rallye Racing, og udkom første gang i 2001. Det handler om bl.a. Formel 1 rallymesterskaber.

Oprindeligt var Auto Bild Motorsport et selvstændigt tidsskrift. Siden maj 2009 er konceptet blevet ændret. Bladet udkommer 35 gange pr. år og i den tyske motorsportssæsonen (april til oktober) månedligt.

Auto Bild Sportscars 
Dette magasin, som udkommer en gang om måneden, beskæftiger sig med livsstil omkring sportslige biler − fra sportslige seriebiler til tunede biler. Det udkom første gang i 2002 under titlen AutoBild Test & Tuning.

Auto Test 
Auto Test indeholder købsrådgivning, en omfangsrig service- og rådgivningsdel samt gruppetests.

Se også 
 Bild

Referencer

Eksterne henvisninger 
 Officielt websted

Tidsskrifter fra Tyskland om biler
Etableret i 1986
Slaget om Warszawa (1656)

Slaget om Warszawa (, , ) fandt sted nær Warszawa den 28. – 30. juli 1656, mellem hærene fra Den polsk-litauiske realunion på den ene side og Sverige-Brandenburg på den anden. Det var et større slag i Karl Gustav-krigene mellem Polen og Sverige i perioden 1655-1660, kendt som Syndfloden i Polen og Litauen. Ifølge Hajo Holborn (1902-1969), en tysk-amerikansk historiker, markerede slaget "begyndelsen af preussisk militærhistorie".

I slaget sejrede en mindre svensk-brandenburgsk styrke over den overlegne polsk-litauisk styrke. Imidlertid opnåede svenskerne kun lidt på længere sigt ved sejren. De polsk-litauiske tab var ubetydelige, da den polske adel hurtigt trak sig tilbage fra slagmarken.

Kilder

Eksterne henvisninger 

 Battle of Warsaw 1656  

Warszawa (1656)
Warszawa (1656)
Warszawa (1656)
Warszawa (1656)
Warszawa (1656)
Fredensborg Museum

Fredensborg Museum har til huse i en gammel rytterskole i Avderød. I Fredensborg Kommune har der været fire af disse rytterskoler. Udover skolen i Avderød, har der også ligget en i Grønholt, en i Veksebo samt en i Daugløkke (Dageløkke).

Museet drives nu af Fredensborg Kommune, men blev oprindeligt bygget op af Karlebo Lokalhistoriske Forening, der også har haft adresse på museet. . I 1983-1997 rummede bygningen også Karlebos Lokalhistoriske Arkiv.

Som Fredensborg Kommunes kulturhistoriske museum, belyser museet gennem sine udstillinger den politiske, økonomiske, sociale og kulturelle historie i de to tidligere kommuner (Karlebo Kommune og Fredensborg-Humlebæk Kommune), der i dag udgør Fredensborg Kommune. Museet indsamler, registrerer og opbevarer historiske genstande, der er relevante for lokalområdets historie og udvikling. 

Museet har en have, hvor man har mulighed for at nyde sin medbragte mad.

Permanente udstillinger 

Museet har tre permanente udstillinger.

Kunstfliserne 

Udstillingen omfatter bl.a. nogle meget sjældne og smukke kunstfliser fra Humlebæk og Nivå Flisefabrikker fra perioden 1936-1981. Man kan bl.a. se eksempler de traditionelle efterligninger af hollandske fliser, men det, der først og fremmest gør udstillingen unik og seværdig, er samlingen af kunstfliser fremstillet af kendte kunstnere som Asger Theisen, Yan Kai Nielsen og Harald Isenstein. Kunstkeramikeren Svend Eriksens arbejder fylder også godt i samlingen, hvor særligt hans altertavlebillede med et motiv af den sidste nadver bør bemærkes. Derudover spænder motiverne over alt fra H.C. Andersens eventyr til det mere frie og fabulerende. Der er fliser af bordskånertypen, kakkelbordstypen samt fliser til anvendelse i forbindelse med vægmalerier. Udstillingen er lille, men fuld af oplevelser.

Skolestuen 

Museet har indrettet en gammel skolestue med møbler og inventar fra skolerne samt tidligere skoler i både Karlebo og Fredensborg-Humlebæk Kommune. Derudover udstilles en række spændende og interessante genstande og materialer fra skolens verden – enkelte af dem er mere end 150 år gamle. Bl.a. gamle skolebøger, som man gerne må bladre i. Man kan her opleve eller genopleve dengang, man skrev med pen og blæk eller på skifertavle med en griffel. Skolestuen fungerer som et historisk værksted, hvor man selv kan opleve en del af en skoledag, som den kunne forme sig for mellem 60 og 80 år siden.

Landbokulturen 

Den nyeste permanente udstilling åbnede den 27. maj 2011. Den viser genstande og temaer med tilknytning til den historiske landbokultur, der har præget området, der siden blev til Fredensborg Kommune, gennem mange hundrede år.

Desuden har museet hele tiden en særudstilling.

Eksterne kilder og henvisninger 
 Fredensborg Museum 
 Karlebo Lokalhistoriske Forening 
 Fredensborg-Humlebæk Lokalhistoriske Forening 
 Karlebo Mølle 
 Højsager Mølle 

Fredensborg Kommune
Museer i Region Hovedstaden
Dansk lokalhistorie
Bjerganemone

 
Bjerganemone (Anemone narcissiflora), også skrevet Bjerg-Anemone, er en staude med en spinkel, opret vækst. Blomsterne er hvide og den skærmagtige stand minder lidt om hvide narcisser. Den ses af og til brugt i stenbedsanlæg, men er ellers en udpræget vildstaude til naturnære anlæg.

Beskrivelse 
Bjerganemone er en flerårig, urteagtig plante med oprette, svagt hårede stængler. Bladene er runde og håndfligede med hel eller let bugtet rand. Oversiden er græsgrøn med lyse ribbetegninger, mens undersiden er lysegrøn. 

Blomstringen foregår i maj-juli (afhængigt af sneafsmeltningen på de naturlige voksesteder), og blomsterne er samlet i endestillede halvskærme med 3-8 blomster. Umiddelbart under blomsterstanden findes tre ustilkede højblade. De enkelte blomster er regelmæssige med 5-8 hvide kronblade og talrige, gule støvdragere. Frugterne er nødder med en fastsiddende griffel.

Rodsystemet består af en tyk, lodret jordstængel og mange, grove rødder.

Højde x bredde og årlig tilvækst: 0,50 x 0,20 m (50 x 20 cm/år).

Hjemsted 

Bjerganemone er udbredt fra Mellemøstens bjergegne over Kaukasus, Centralasien, Sibirien og Østasien til Canada og det nordvestlige USA. I Europa er den udbredt i Central- og Østeuropa med populationer i Sydeuropas bjergegne. Arten er knyttet til lysåbne voksesteder med en middelfugtig, svagt basisk og ret næringsfattig jordbund. 

I det indre af øerne i øgruppen Aleuterne, som forbinder det nordøstlige Sibirien med Alaska, findes mosaikker af enge og heder. Her vokser arten sammen med bl.a. Aconitum kamtschaticum (en art af stormhat), gederams, perlekurv, amerikansk guldblomme, amerikansk skovstjerne, Artemisia unalaschensis (en art af bynke), Aster peregrinus (en art af asters), Bromus aleuticus (en art af Hejre), Calamagrostis landsdorffii (en art af rørhvene), Geranium erianthum (en art af storkenæb) og topspirende pileurt

Note 

Hvide blomster
Haveplanter
Anemone
John Petrucci

John Peter Petrucci (født 12. juli 1967 på Long Island i staten New York i USA) er en amerikansk guitarist og sangskriver, bedre kendt som en af grundlæggerne af det progressive metal-band Dream Theater. Han har Sammen med bandmedlem Mike Portnoy har han produceret alle Dream Theaters album siden deres 1999-udgivelse, Metropolis Pt 2 . Han er backingvokalist for Dream Theater. I 2009 blev han udnævnt til den andenbedste metalguitarist hos Joel McIver i hans bog The 100 Greatest Metal Guitarists.

Eksterne kilder/henvisninger 

 Om John Petrucci  på hubpages.com

Guitarister fra USA
Sangskrivere fra USA
Dream Theater
Ansvarsart

En ansvarsart er i naturforvaltning en dyre- eller plantearter, som et land har særligt ansvar for. En art regnes for national ansvarsart, når landets bestand på et eller andet tidspunkt i dens livscyklus er en væsentlig del af jordens samlede bestand (20 %), hvilket medfører et særligt nationalt ansvar for artens beskyttelse. Et andet kriterium er, hvis arten globalt betragtes som sjælden. De er ikke nødvendigvis sjældne eller truet i det land, der har den som ansvarsart, men en særlig sikring af artens biotoper her er vigtig for den internationale bestand.

De nationale ansvarsarter i Danmark blev samlet på Gullisten fra 1997, som er en oversigt over opmærksomhedskrævende og nationale ansvarsarter i Danmark. Listen blev til, da man reviderede Skov- og Naturstyrelsens fortegnelse over særligt beskyttelseskrævende planter og dyr i Danmark, den såkaldte Rødliste. Gullisten omfatter 19 plante- og dyregrupper og 600 arter inden for grupperne svampe, laver, karplanter, døgnfluer, slørvinger, guldsmede, bredtæger, biller, vårfluer, natsommerfugle, køllesværmere, dagsommerfugle, svirrefluer, kvægmyg, fisk, padder, krybdyr, fugle og pattedyr. Af disse anses 511 for at være opmærksomhedskrævende, mens 96 hører til i kategorien af nationale ansvarsarter. Syv arter er med i begge grupper.

På listen er en enkelt naturtype: boblerev, da den danske forekomst udgør mere end 20 % af det samlede areal på biogeografisk niveau  .

Listerne giver ikke anvisninger på, hvad der kan gøres for at sikre arternes beståen, men er brugbar som et instrument i beskyttelsen af de truede arter. Listerne er nyttige i arbejdet med at prioritere fredningsopgaver for stat, regioner og kommuner.

De nyere manualer for rødlistevurderinger  indeholder ikke oplysninger om ansvarsarter.

Referencer 

Naturbeskyttelse i Danmark
Georg Frederik af Waldeck-Eisenberg

Georg Friedrich fyrste til Waldeck (31. januar 1620 i Arolsen – 19. november 1692 i Arolsen) var greve af Waldeck-Eisenberg og titulær fyrste af Waldeck samt tysk og hollandsk feltmarskal.

I 1641 gik Georg Frederik i tjeneste for Generalstaterne, og i 1651 gik han i tjeneste for Brandenburg-Preussen, hvor han i 1653 blev chef for den statslige forvaltning. Han ændrede Brandeburg-Preussens udenrigspolitik ved at opgive alliancen med kejseren og forsøgte at skabe en koalition med de protestantiske fyrster.

I 1656 indgik han i en koalition med Sverige på Bradenburgs vegne og befalede det tyske kavaleri i slaget om Warszawa mod Polen. Han blev afskediget i 1658, da Frederik Vilhelm af Brandenburg sluttede fred med Polen.

I 1664 kæmpede han mod Danmark under Karl X Gustav som tyske "Reichsfeldmarschall". I 1683 befalede han de bayerske tropper under slaget ved Wien. I 1685 kæmpede han som lejesoldat for Hertugen af Lorraine og kurfyrsten af Bayern.

Efter Vilhelm III rejste til England i 1688 for at kræve den engelske trone, blev Georg Friedrich udnævnt til feltmarskal for Vilhelms styrker under de Pfalziske Arvefølgekrig i de spanske Nederlande. Selv om han sejrede i slaget ved Walcourt i 1689, led han året efter et alvorligt nederlag overfor marskallen Luxembourg i slaget ved Fleurus.

I 1691 blev han igen udmanøvreret af Luxembourg og besejret i slaget ved Leuze. Efter dette nederlag Waldeck blev udnævnt til stabschef for Staten-Generaal der Nederlandenes hær. Han døde den 19. november 1692 i Arolsen.

Rigsgeneraler fra Det tysk-romerske Rige
Generaler fra Nederlandene
Georg Frederik
Tyskere i 1600-tallet
Daudzeses pagasts

Daudzeses pagasts er en territorial enhed i Jaunjelgavas novads i Letland. Pagasten havde 1.142 indbyggere i 2010 og omfatter et areal på 210,67 kvadratkilometer. Hovedbyen i pagasten er Daudzeva.

Kildehenvisninger

Eksterne henvisninger 
Officiel hjemmeside  

Pagasts
Jaunjelgavas pagasts

Jaunjelgavas pagasts er en territorial enhed i Jaunjelgavas novads i Letland. Pagasten etableredes i 1957, havde 117 indbyggere i 2010 og omfatter et areal på 5,08 kvadratkilometer. Hovedbyen i pagasten er Jaunjelgava.

Kildehenvisninger 

Pagasts
Seces pagasts

Seces pagasts er en territorial enhed i Jaunjelgavas novads i Letland. Pagasten havde 1.153 indbyggere i 2010 og omfatter et areal på 176,14 kvadratkilometer. Hovedbyen i pagasten er Sece.

Referencer

Eksterne henvisninger 
Officiel hjemmeside  

Pagasts
Sērenes pagasts

Sērenes pagasts er en territorial enhed i Jaunjelgavas novads i Letland. Pagasten havde 857 indbyggere i 2010 og omfatter et areal på 119,08 kvadratkilometer. Hovedbyen i pagasten er Sērene.

Kildehenvisninger 

Pagasts
Staburaga pagasts

Staburaga pagasts er en territorial enhed i Jaunjelgavas novads i Letland. Pagasten etableredes i 1945, havde 450 indbyggere i 2010 og omfatter et areal på 58,50 kvadratkilometer. Hovedbyen i pagasten er Staburags.

Kildehenvisninger 

Pagasts
La Baronia de Rialb

La Baronia de Rialb er en catalansk by og kommune i La Noguera regionen  i Provinsen Lleida i det nordøstlige Spanien. Byen har  indbyggere, og et areal på 145,03 km².

Referencer

Eksterne henvisninger 

Byer i Catalonien
Sunākstes pagasts

Sunākstes pagasts er en territorial enhed i Jaunjelgavas novads i Letland. Pagasten havde 521 indbyggere i 2010 og omfatter et areal på 109,14 kvadratkilometer. Hovedbyen i pagasten er Sunākste.

Kendte indbyggere 
 Gotthard Friedrich Stender – luthersk teolog

Kildehenvisninger 

Pagasts
Susann Goksør Bjerkrheim

Susann Goksør Bjerkrheim (født Susann Goksør 7. juli 1970 på Lambertseter i Oslo) er en tidligere norsk håndboldspiller.

Bjerkrheim spillede 300 landskampe og scorede 844 mål for Norge, fra 1987 til 2000 og var landsholdets kaptajn fra 1993 til 2000. Hun har spillet flest landskampe for Norge gennem tiderne. Som klubspiller spillede hun for Nordstrand og Bækkelaget. I 2008 gjorde hun comeback for Nordstrand i kampen for at redde pladsen i eliteserien.

Hun har siden 1998 været gift med håndboldspilleren Svein Erik Bjerkrheim og som hun har to sønner med.

I efteråret 2006 var hun tilbage i rampelyset – denne gang som deltager i TV 2-serien Skal vi danse. Hun endte til sidst som nummer 2, slået af TV-producent og tulleprogramleder Kristian Ødegård. Hun var ekspertkommentator for NRK under sommer-OL i Beijing. I 2010 var hun med på 4-stjerners rejse på TVNorge sammen med Isabella Martinsen, Tom Nordlie og Kristian Valen og var med i Senkvelds underholdningskoncept "Camp Senkveld". Til dagligt arbejder Susann Goksør Bjerkrheim som konsulent.

Hun er uddannet på Norges idrettshøgskole.

Karriere 
Susann Goksør spillede for Bækkelagets Sportsklub i Oslo fra 1985 til 1997. Hun blev cupmester med klubben i 1994 og 1996/97. Både i 1994 og 1995 npåede Bækkelaget frem til finalen i den europæiske cupturnering, men tabte med 43-45 mod tyske Buxtehuder. Året efter tabte de igen, da de fik fære EHF-cupen på færre bortemål enn Debrecen for Ungarn.

Efter en intern strid i Bækkelaget forlod Goksør, klubben i foråret 1997 der på daværende tidspunkt havde spillere som fx Kjersti Grini og Heidi Tjugum. Fra 1997 til 2000 spillede hun for Nordstrand Idrettsforening, som også stammer fra Oslo. Hun gik på pension efter de Sommer-OL i Sydney i efteråret 2000. I 2008 gjorde hun et kortvarig comeback for Nordstrand i et forsøg på at redde holdet fra at rykke ned fra den øverste liga.

Meritter med landsholdet 
 OL 1988 – 
 VM 1990 – 6.-plads
 OL 1992 – 
 VM 1993 – 
 EM 1994 – 
 VM 1995 – 4.-plads
 EM 1996 – 
 OL 1996 – 4.-plads
 VM 1997 – 
 VM 1999 – 
 OL 2000 –

Klubber 
 1985-1997 :  Bækkelagets Sportsklub
 1997-2000 :  Nordstrand Idrettsforening

Kilder

Eksterne henvisninger 
 

 Profil på databaseolympics.com 
 Susann Goksør Bjerkrheim i Store norsk leksikon 

Olympiske sølvmedaljevindere fra Norge
Håndboldspillere fra Norge
Håndboldspillere fra Bækkelagets Sportsklub
Håndboldspillere fra Nordstrand Idrettsforening
Håndboldspillere ved sommer-OL 1988
Håndboldspillere ved sommer-OL 1992
Håndboldspillere ved sommer-OL 2000
Olympiske håndboldspillere fra Norge
Olympiske bronzemedaljevindere fra Norge
Håndboldspillere ved sommer-OL 1996
Olympiske medaljevindere i håndbold
Liv Bjørk

Liv Bjørk er en norsk håndboldmålmand. Hun spillede 126 kampe for Norges håndboldlandshold mellem 1969 og 1982. Hun deltog under VM 1971, 1973, 1975 og 1982.

Eksterne henvisninger 

Håndboldspillere fra Norge
Ida Bjørndalen Karlsson

Ida Bjørndalen Karlsson (født 6. maj 1983 i Sarpsborg) er en tidligere kvindelig norsk håndboldspiller som spillede for Team Esbjerg i Damehåndboldligaen indtil 2017. Hun vandt EHF Champions League med Viborg HK i 2009.

Hun er gift med svenske Lukas Karlsson, som også har spillet i Danmark.

Referencer

Eksterne henvisninger 

Håndboldspillere fra Norge
Håndboldspillere fra Team Esbjerg
Håndboldspillere fra Larvik HK
Håndboldspillere fra Viborg HK
Johann Joseph Fux

Johann Joseph Fux (1660 – 13. februar 1741) var en østrigsk komponist, musikteoretiker og pædagog i slutningen af barokperioden. Han er mest kendt som forfatter til "Gradus ad Parnassum", (1725) – en lærebog om grundlaget for komposition, der er blevet den mest indflydelsesrige bog om Palestrinastil renæssancepolyfoni. Næsten alle moderne kurser om renæssancens kontrapunkt, en grundpille af musiklæseplaner, står i nogen grad i gæld til Fuxs arbejde.

Liv og virke
Johann Joseph Fux var ældste søn af Andreas og Ursula Fux. Forældrene var bønder og Fux voksede op i enkle kår. Om hans tidlige liv er ikke stort mere kendt end at han omkring 1680 studerede ved universitetet i Graz, og mellem 1683 og 1687 i Ingolstadt. 

I 1696 blev Fux udnævnt til organist ved Schottenstift i Wien og denne stilling beholdt han frem til 1702, da det kejserlige hof udnævnte ham til hofkomponist. Fra 1701 blev han kapelmester ved Stefansdomen i Wien og i 1711 musikdirektør ved hoffet, en af de vigtigste embeder i det europæiske musikliv. Som musikdirektør skrev han talrige operaer og oratorier.

Hans mest kendte opera Costanza e Fortezza blev opført i Praha i anledning af kroningen af Kejser Karl VI til konge af Böhmen.

Fux underviste i komposition, og blandt hans mest kendte elever var Georg Christoph Wagenseil, Gottlieb Muffat og Jan Dismas Zelenka.

Værker 
Fux' mest indflydelsesrgke værk var kompositionslærebogen Gradus ad Parnassum (1725). Bogen var skrevet på latin og blev i 1742 oversat til tysk af Lorenz Christoph Mizler, en af Bachs elever. Bogen tjente som lærebog i kontrapunkt frem til 1900-tallet.

Fux komponerede 18 operaer, 50 messer, tre requiemer, 57 vespere og salmer, 10 oratorier og  29 partitas. Musikken af Fux gik snart i glemmebogen, men i slutningen af 1800-tallet "genopdaget" Ludwig von Köchel ham, og udgav en biografi og en værkfortegnelse.

Litteratur 
  
 
 Michael Lorenz: «Fux Documents» (Wien, 2016)

Eksterne henvisninger 

 
 Verkfortegnelse etter Ludwig Ritter von Köchel, 1872
 Fux online, Österreichische Akademie der Wissenschaften
 
 Gradus ad parnassum. Tysk oversetting av Lorenz Christoph Mizler (1742). E-bok fra  Universitätsbibliothek der Universität Wien
 
 

Komponister fra Østrig
Barokkomponister
Østrigere i 1700-tallet
Antal Benda

Antal Benda (14. april 1910 – 29. januar 1997) var en ungarsk udendørshåndboldspiller som deltog under Sommer-OL 1936. Han blev født i Palánka i Južna Bačka i Serbien.
Han deltog under Sommer-OL 1936 som en del af det ungarske udendørshåndboldhold, som kom på en fjerdeplads i den olympiske turnering. Han spillede i fire kampe.
Han døde den 29. januar, 1997 i Budapest, Ungarn.

Kilder 

Håndboldspillere fra Ungarn
Deltagere for Ungarn ved sommer-OL 1936
Olympiske håndboldspillere fra Ungarn
Håndboldspillere ved sommer-OL 1936
Karl Gebhardt

Karl Gebhardt (født 23. november 1897, død 2. juni 1948) var en tysk læge. Han var Reichsführer-SS Heinrich Himmlers personlige læge, og var en af hovedmændene bag de medicinske eksperimenter i koncentrationslejrene Ravensbrück og Auschwitz.

Gebhardt blev født i Haag i Bayern. Han begyndte at studere medicin i München i 1919 hvor han også deltog i Frikorps Oberland. I 1935 fik han sin habilisation, og året efter blev han amanuensis i Berlin. Fra 1937 var han professor i ortopædisk kirurgi.

Han meldte sig ind i NSDAP den 1. maj 1933. To år senere gik han også ind i SS, og blev overlæge ved sanatoriet i Hohenlychen i Uckermarck. Han omstillede det fra et tuberkulosesanatorium til en ortopædisk klinik, og under 2. verdenskrig til et sygehus for Waffen-SS. I 1938 blev han Himmlers personlige læge, og blev derefter forfremmet til Gruppenführer i SS. 
Gebhardt beordret og deltog i eksperimenter på fanger i flere koncentrationslejre, specielt i kvindelejren Ravensbrück (som lå nær Hohenluchen) og i Auschwitz. Under en del af 2. verdenskrig var han præsident for tyske Røde Kors.

I 1947 blev han stillet for retten i Lægeprocessen i Nürnberg. Hvor han blev dømt for krigsforbrydelser og forbrydelser mod menneskeheden, og dømt til døden den 20. august 1947. Gebhardt blev hængt i Landsberg-fængslet den 2. juni 1948.

Eksterne henvisninger 

Læger fra Tyskland
Personer henrettet ved hængning
Nazister fra Tyskland
Personer dømt for forbrydelser mod menneskeheden ved Nürnbergprocessen
Nazister dømt for krigsforbrydelser
Forbrydere i Holocaust
Ansatte i Auschwitz